lv lv lv lv lv en en en en en en th lv lv lv lv lv lv lv az lv lv lv lv lv lv lv lv en sv en lv lv fr fr eo fr lv lv lv lv lv lv sl fr lv es ru es en nl lv de lv es ru es en de lv lv lv en en en en en en th lv lv lv lv lv lv lv az lv lv lv lv lv lv lv lv en sv lv fr fr eo fr lv lv lv lv lv eo en en sl fr nl lv lv lv lv lv lv lv lv lv ru lv lv lv lv lv lv lv lv cs lv lv lv lv lv sl lv lv lv lv en lv lv lv lv
Bezmaksas piegāde virs 100 EUR*
LABRAINS veicis inovatīva produkta izstrādi un klīnisko pētījumu
LABRAINS, Latvijā ražotās dabiskās dermokosmētikas uzņēmums laikā no 2021. gada novembra līdz 2022. gada janvārim veica jauna produkta izstrādi un klīnisko pētījumu, lai uzlabotu ādas stāvokli un dzīves kvalitāti pacientiem ar dermatīta simptomiem. Pēc veiktajiem testiem šis produkts tika nodēvēts par Dermatreat reģenerējošu krēmu. Pētījumā piedalījās 43 cilvēki dažādās vecuma grupās un tas tika realizēts Rīgā, Latvijā, dermatoloģes Dr. Dinas Mihailovas pārraudzībā. Pētījums ir reģistrēts ISRCTN reģistrā saskaņā ar Pasaules Veselības organizācijas (PVO) Starptautiskās klīnisko pētījumu reģistra platformas (ICTRP) un Starptautiskās Medicīnas žurnālu redaktoru komitejas (ICMJE) vadlīnijām: ISRCTN52512550.
Pētījuma mērķis bija pārbaudīt divu sastāvu kombinētās ādas kopšanas rutīnas efektivitāti, kas izstrādāta, izmantojot delikātu uzglabāšanas un lipīdu reģenerācijas slāņu sistēmu, lai līdzsvarotu ādas šūnu mijiedarbību un samazinātu homeostāzes traucējumus ādas barjeras disfunkcijas vai iekaisuma veidā.
Pētījums ietvēra divus izstrādātos produktus – produkts Nr. 1 (šobrīd pārdošanā pieejams ar nosaukumu Oil-to-milk sejas attīrīšanas līdzeklis https://labrains.eu/lv/product/26/oil-to-milk-ellas-pienina-sejas-attirisanas-lidzeklis-150-ml) un produkts Nr. 2 (šobrīd pārdošanā pieejams ar nosaukumu Dermatreat reģenerējošs krēmshttps://labrains.eu/lv/product/32/dermatreat-regenerejoss-krems). Oil-to-milk sejas attīrīšanas līdzeklis tika izmantots, lai maigi attīrītu sejas ādu un noņemtu visus netīrumus (grimu, piesārņojuma daļiņas), negatīvi neietekmējot ādas dabisko pH sistēmu un ādas aizsargbarjeru. Šis produkts ir izstrādāts tikai no dabiskām sastāvdaļām. Savukārt Dermatreat reģenerējošais krēms bija O/W (oil in water) krēma bāze, kas izgatavota dermatīta skartai ādai un kas sastāv no dabiskas izcelsmes sastāvdaļām, saskaņā ar Eiropas Parlamenta un Padomes Regulu (EK) Nr.1223/2009 par kosmētikas līdzekļiem. Šī kosmētikas līdzekļa sastāvā iekļauto vielu alerģiskais potenciāls ir rūpīgi izvērtēts, lai maksimāli samazinātu iespējamās alerģiskās ādas reakcijas. Krēms tika izstrādāts ar mērķi mazināt atopiskā dermatīta simptomus. Krēma aktīvo sastāvdaļu kompozīcijai, kuru veido keramīds NP, magnija karboksimetil-beta-glikāns, hidrolizēti jojobas esteri, betaīns un Avena sativa (auzu) kodola ekstrakts, ir konstatēta aizsargājoša un dziedinoša iedarbība uz ādu (uzlabo ādas aizsargbarjeru, uztur ādas mitrumu, mazina transepidermālo ūdens zudumu), kuras efektivitāti ir pārbaudījuši sastāvdaļu ražotāji.
Atopiskais dermatīts ir hroniska iekaisuma ādas slimība, un nav vienkāršas zāles, lai to izārstētu. Tomēr rūpīga ādas kopšana var palīdzēt kontrolēt un mazināt ikdienas simptomus, piemēram, ļoti sausu, raupju, kairinātu un sarkanu ādu. Tipiska atopiskā dermatīta pazīme ir bojāta ādas aizsargbarjera, kuras rezultātā palielinās transepidermālais ūdens zudums, kas padara ādu sausu un niezošu. Ādas kopšanas rutīnu, un to iespējamās efektivitātes atopiskā dermatīta simptomu mazināšanā, izpēte mūsdienās ir aktuāla tēma, savukārt paši pētījumi liecina, ka atopiskā dermatīta simptomi ir sastopami 2,4% pasaules iedzīvotāju ar īpaši lielu izplatību dažādos reģionos, piemēram, Austrumeiropā un Ziemeļeiropā. Atopiskais dermatīts būtiski ietekmē pacientu dzīves kvalitāti- lielai daļai pacientu ir pastāvīga nieze, kas izraisa nepārtrauktu garīgu diskomfortu, kā arī pašcieņas pazemināšanos un vispārēju negatīvu ietekmi uz dzīves kvalitāti.
Lielākā daļa pat dabisko ādas kopšanas līdzekļu, kuru mērķis ir mazināt atopiskā dermatīta simptomus, tiek izstrādāti izmantojot tradicionālās un parasti kairinošās konservantu sistēmas vai antibakteriālos līdzekļus, piemēram, benzilspirtu, benzoskābi un tās nātrija sāļus, glicerilkaprilātu utt. Kaut arī tās ir efektīvas sistēmas produkta uzturēšanai, tās bieži kļūst par problēmu vai kaitējumu lietotājam – izraisot mikrobu daudzveidības zudumu un diskomfortu kairinājuma dēļ.
Nozīmīgākā simptomu samazināšanās ādas sajūtu dimensijā tika novērota dedzinošā/karstuma sajūtā un redzamo ādas izmaiņu dimensijā - paplašināto asinsvadu tīklu samazināšanā. Pētījuma rezultātus var interpretēt kā tādus, kas norāda uz dabisku ādas kopšanas līdzekļu lietošanas labvēlīgo ietekmi atopiskā dermatīta gadījumā. Kā liecina arī pētījumu pārskati, dabiskas izcelsmes produktu lietošana uzrāda klīniskus uzlabojumus kopējā ādas izskatā dermatīta simptomu gadījumā, turklāt dabiskā režīma sniegums, salīdzinājumā ar sintētiskajiem produktiem, ir labāks visās slimības smaguma pakāpēs.
Pārbaužu laikā realizēto produktu izstrāde veikta projekta Nr. 1.2.1.1/18/A/007, VMKC ietvaros, ar Latvijas Valsts kompetences centra finansiālo atbalstu dabīgo konservantu sistēmas izstrādei.
Atstājiet savu e-pastu, lai saņemtu jaunumus par mūsu produkciju pirmais!
Droša un uzticama iepirkšanās
100% naudas atgriešanas garantija
Drošs maksājums: 256 bitu SSL šifrēta tehnoloģija
Tikai uzticami piegādes partneri
Preču piegāde un atgriešana
Privātuma un sīkdatņu politika
Autortiesības - visas tiesības aizsargātas
Adrese: Maskavas iela 127, Rīga, LV-1003, Latvija | E-pasts: info@labrains.eu | Telefons: +371 2 8010107
Labrains SIA | Reģ. Nr. 40203171808 | PVN Reģ. Nr.LV40203171808 | Juridiskā adrese: Maskavas iela 127A, Rīga, LV-1003
Informējam, ka šajā tīmekļa vietnē tiek izmantotas sīkdatnes (angļu val. "cookies"). Turpinot lietot šo vietni, jūs piekrītat noteikumiem - Lietošanas noteikumi. rādīt vairāk